पाएं अपने शहर की ताज़ा ख़बरें और फ्री ई-पेपरडाउनलोड करें
नगर विधायक डॉ. मिथिलेश कुमार ने जिला प्रशासन से वेंटिलेटर को चालू करने की मांग की है। कहा है कि जिले के अस्पतालों में 6 वेंटिलेटर गरीबों के इलाज के लिए उपलब्ध कराया गया है, तो फिर उसे चालू करने में विलंब क्यों किया जा रहा है। कहा कि सीतामढ़ी में वेंटिलेटर उपलब्ध नहीं होने की बात कह कर मरीजों को बाहर रेफर किया जा रहा है। जबकि सरकार की ओर से पहले ही इसे जिला को उपलब्ध कराया जा चुका है। साथ ही खराब होने की स्थिति में इसे ठीक कराने की भी बात कही गई है।
इसके बाद भी ऐसा किया जा रहा है। यह अमानवीय और घोर लापरवाही है। कहा कि ऑक्सीजन जनरेटिंग प्लांट स्थापित करने को लेकर भी जिला प्रशासन गंभीर नहीं दिख रहा है। कहा कि इस संबंध में उनकी स्वास्थ्य मंत्री से बात हुई है। जिसमें कहा गया है कि स्थानीय प्रशासन को अस्थायी रूप से बहाल कर सभी वेंटिलेटर को चालू कर सेवा प्रदान करना है। साथ ही उन्होंने कहा है कि किसी प्रकार भी ऑक्सीजन की कमी जिले में नहीं होने दी जाएगी। लेकिन, सीतामढ़ी जिले में वेंटिलेटर की कमी को बताकर मरीजों को रेफर किया जा रहा है। यह गलत है। प्रशासन इसमें सुधार लाये, नहीं तो वो इसके खिलाफ सरकार को लिखेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn